stanford-oval/wikipedia huggingface dataset:
Spitfire (täsmennyssivu)
Alukset

USS Spitfire kuuden Yhdysvaltain laivaston aluksen nimenä
HMCS Spitfire Uuden Etelä-Walesin siirtokuntalaivaston alus
SS Spitfire ainakin kolmen rahtialuksen nimenä
HMS Spitfire (1778), 8-tykkinen kaljuuna
HMS Spitfire (1779), 8-tykkinen sluuppi
HMS Spitfire (1780), 14-tykkinen polttolaiva
HMS Spitfire (1782), 16-tykkinen polttolaiva
HMS Spitfire (1793), 4-tykkinen kuunari
HMS Spitfire (1798), kuunari
HMS Spitfire (1834), puinen siipiratasalus
HMS Spitfire (1845), puinen siipiratastykkivene
HMS Spitfire (1895), Swordfish-luokan torpedovenehävittäjä
HMS Spitfire (1912), Acasta-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Spitfire”, voi hakea sivunnimihaulla, laajalla sivunnimihaulla tai tekstihaulla.
Sven Strandén

Sven ”Svenkka” Strandén (18. huhtikuuta 1943 Espoo – 11. joulukuuta 2012 Loviisa) oli suomalainen ruotsinkielinen toimittaja. Hän kirjoitti kirjan Anna anteeksi eno että katosin, jossa hän kertoo sapattivuodestaan Etelä-Euroopassa sekä kirjan Onko isillä drakula, joka kertoo alkoholiongelmista. Strandén sai Topelius-palkinnon 2005. Hän teki paljon radio- ja televisiotyötä.
Surgeon Simulator 2013

| Surgeon Simulator 2013 |
| --- | --- |
Kehittäjä:  Bossa Studios
Julkaisija:  Valve Corporation
Jakelija:  Steam, GOG.com, Humble Store, Google Play, App Store ja Nintendo eShop
Pelimoottori:  Unity
Julkaistu:  Microsoft Windows, OS X, Linux   19. huhtikuuta 2013 iPad   7. maaliskuuta 2014
Lajityyppi:  simulaatiopeli
Pelimuoto:  yksinpeli
Ikäluokitus:  ESRB: Teini-ikäisille 
Alusta:  Microsoft Windows, OS X, Linux, iPad, PS4, Android
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Surgeon Simulator 2013 on vuonna 2013 julkaistu simulaatiopeli, joka julkaistiin alun perin Microsoft Windowsille, OS X:lle, Linuxille. Peli julkaistiin myöhemmin myös versio iPadille sekä Androidille, ja PS4-versio on tulossa myöhemmin. Pelissä ideana on toimia kirurgina ja suorittaa erilaisia leikkauksia ensimmäisestä persoonasta.
Aiheesta muualla

Virallinen sivusto
Suomuotsakutojat

| Suomuotsakutojat |
| --- | --- |

Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Suomuotsakutojat Sporopipes  Cabanis, 1847
Katso myös
   Suomuotsakutojat Wikispeciesissä   Suomuotsakutojat Commonsissa 
Infobox OKNimi-testi OK: 
Suomuotsakutojat (Sporopipes) on kutojien heimoon kuuluva varpuslintusuku. Suomuotsakutojien sukuun kuuluu BirdLifen mukaan kaksi lajia.
Suomuotsakutojiin kuuluvia lajeja

Pisamaotsakutoja (Sporopipes frontalis)
Suomuotsakutoja (Sporopipes squamifrons)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Sporopipes (englanniksi)
Sylvesteri

| Sylvesteri |
| --- | --- |

Luoja(t):  Friz Freleng
Näyttelijä(t):  Mel Blanc (1945–1988) Joe Alaskey (1995–2003) Bill Farmer (1996) Noel Blanc (2001) Jeff Bennett (2003, 2005) Frank Welker (2007)
Ensi- esiintyminen:  Life with feathers 24. maaliskuuta 1945
Kustantaja:  Warner Bros. Animation
Henkilötiedot
Koko nimi:  Sylvester J. Pussycat, Sr.
Sukupuoli:  Koiras
Suhteet
Infobox OKNimi-testi OK: 
Sylvesteri (myös Sylvester) on Looney Tunes -animaatioiden kissahahmo, joka usein ajaa takaa Tipi-lintua. Nimi on sanaleikki kissojen latinalaisesta suvun nimestä, silvestris. [lähde? ] Sylvesterin loi Friz Freleng.
Hahmo esiintyi ensimmäistä kertaa vuonna 1945 lyhytanimaatiossa Life with Feathers. Vuonna 1947 Sylvesteri kohtasi Tipin piirretyssä Tweetie Pie, tosin Sylvesteri-hahmon nimi oli tuolloin kylläkin vielä Thomas.
Sylvesterin tavaramerkki on veltto lespaaminen. Äänenä oli Mel Blanc. Blanc on paljastanut omaelämäkerrassaan, että Sylvesterin ja Repe Sorsan äänet olivat identtiset, Repen ääntä vain nopeutettiin jälkituotannossa. Sylvesterin lempitoteamus englanniksi on ”Suffering succotash!”. Suomessa Sylvesteriä ovat näytelleet Seppo Pääkkönen ja Heikki Sankari.
Sylvesteri on tuttu myös sarjakuvalehti Nakke Nakuttajasta.
Suriana maritima

| Suriana maritima |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Fabales
Heimo::  Surianaceae
Suku::  Suriana
Laji::  maritima
Kaksiosainen nimi
 Suriana maritima  L. 
Katso myös
   Suriana maritima Wikispeciesissä   Suriana maritima Commonsissa 
Infobox OKNimi-testi OKIUCN-testi OK: 
Suriana maritima -lajin kukkia ja lehtiä
Suriana maritima on Surianaceae-heimoon kuuluva kasvilaji. Se on ainavihanta ja runsasoksainen pensas, joka kasvaa tavallisesti enintään kolme metriä korkeaksi, mutta poikkeuksellisesti se voi kasvaa jopa seitsemän metriä korkeaksi.
Suriana maritima kasvaa koralliriutoilla sekä hiekkaisella maaperällä vuorovesien ylimmän vedenpinnan yläpuolella. Lajia tavataan usein mustamangroveja kasvavien mangroverämeiden rannikonpuoleisissa osissa. Yleisesti ottaen lajia kasvaa lähes koko maailman trooppisten alueiden rannikkoseuduilla.
Suriana maritima -lajin maanpäällisiä osia on käytetty paikallisesti adstringenttina sekä punataudin hoitoon. Jauhettuja kukkia on puolestaan käytetty ripulin hoitoon ja muita osia muihin vaivoihin. Suriana maritima ei kvassiakasveille (Simaroubaceae) tyypillisesti sisällä terpenoidilaktoneja, vaikka kuuluukin eri heimoon. Suriana maritima -lajia käytetään lisäksi sitomaan hiekkadyynejä ja -rantoja sekä joskus koristekasvina.
Aiheesta muualla

JSTOR Global Plants: Suriana maritima (englanniksi)
Integrated Taxonomic Information System (ITIS): Suriana maritima (englanniksi)
Global Biodiversity Information Facility (GBIF): Suriana maritima (englanniksi)
Flora of China: Suriana maritima (englanniksi)
Soufrière Hills

Soufrière Hills
| --- | --- |
Tyyppi:  Kerrostulivuori
Sijainti:  Montserrat, Karibia Yhdistynyt kuningaskunta
Korkeus merenpinnasta:  915 m
Prominenssi:  915 m
Purkautunut viimeksi:  11. helmikuuta, 2010
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Soufrière Hillsin tulivuori (ransk. rikkimäet) on aktiivinen kerrostulivuori ja Montserratin saaren korkein kohta. Vuori aktivoitui pitkän hiljaiselon jälkeen vuonna 1995 ja on purkautunut siitä lähtien. Sen purkaukset ovat tehneet isosta osasta saarta asuinkelvottoman, ja se on tuhonnut pääkaupungin Plymouthin. Noin kaksi kolmannesta saaren asukkaista ovat jättäneet saaren tulivuoren takia.
1990-luvun purkaukset

Soufrière Hills purkautui 18. heinäkuuta 1995 ensimmäistä kertaa sitten 1600-luvun. Kun pyroklastiset tuhkapilvet ja mutavyöryt yleistyivät, Plymouth evakuoitiin. Pari viikkoa myöhemmin pyroklastinen tuhkapilvi kasasi kaupungin päälle pari metriä tuhkaa.
25. kesäkuuta 1997 suuri tulivuorenpurkaus tappoi 19 ihmistä sekä tuhosi saaren lentokentän.
Montserratin asukkaat järjestivät mielenosoituksia, joiden mukaan Yhdistyneen kuningaskunnan hallitus ei auttanut saarta tarpeeksi. Montserratin pääministeri Bertrand Osborne erosi syytösten takia virastaan. Brittiläinen hävittäjälaiva HMS Liverpool evakuoi suurimman osan Montserratin asukkaista viereisille saarille, mukaan lukien Antigua ja Barbudalle, jonka hallitus varoitti, ettei saarivaltio pystyisi huolehtimaan pakolaisvirrasta. Lopulta 7 000 lähteneestä asukkaasta yli puolet pakeni Britteihin.
2000-luvun purkaukset

11. helmikuuta 2010 tulivuoren kraatteri osittain romahti, mikä nostatti suuren määrän tuhkaa laajalle alueelle. Montserratin asutuilla alueilla tuhkaa oli vähän romahduksen seurauksena.
Viihteessä

Soufrière Hillsistä kertoo Jimmy Buffettin kappale "Volcano".
Aiheesta muualla

Kuvia tai muita tiedostoja aiheesta Soufrière Hills Wikimedia Commonsissa
Suomi24

| Suomi24 |
| --- | --- |

 Kuvakaappaus Suomi24:n etusivusta 2008.
Verkkosivusto:  www.suomi24.fi
Slogan:  Suomen suurin verkkoyhteisö
Tyyppi:  internet-palvelut
Rekisteröinti:  vaihtoehtoinen
Kielet:  suomi
Omistaja:  City Digital Oy
Luonut:  Telia InfoMedia
Avattu:  1. lokakuuta 1998
Similarweb-sija:   34. (kesäkuu 2022)
Nykyinen tila:  aktiivinen
Suomi24 on Suomen suurin sosiaalisen median palvelu. Sillä on noin 1,7 miljoonaa rekisteröitynyttä käyttäjää. Palvelun omistaa City Digital Group. Aiempi omistaja oli Aller Media.
Suomi24:n palveluita ovat muun muassa Keskustelu ja Treffit. Keskustelut on tunnetuin palvelu. Päivittäin julkaistaan jopa yli 20 000 uutta mielipidettä. Historiallisesti suosituimpia aihepiirejä ovat "Yhteiskunta", "Suhteet" ja "Paikkakunnat".
Keskustelu kärsii suuresta määrästä häirikkö- ja roskapostiviestejä. Vuonna 2013 keskusteluihin kirjoitettiin 6,74 milj. viestiä, joista poistettiin 1,2 milj kappaletta. Poistettujen viestien osuus oli n. 18,5 %. Palvelu on erityisesti tunnettu  solvaussisällöstään ja haluttomuudestaan poistaa tällaista sisältöä. Keskustelujen moderointi tapahtuu pääasiassa jälkikäteen kävijöiltä tulleiden poistopyyntöjen perusteella.
Palveluun kirjautumisen ikäraja on 13.
Suomi24:n aineisto avattiin vapaaseen tutkimuskäyttöön huhtikuussa 2015, ja korpus on käytettävissä Kielipankin Korp-käyttöliittymän kautta.
Historia

Suomi24:n toiminta alkoi vuonna 1998 Telian lanseeratessa sirkus.com-portaalin. Alusta asti palveluvalikoimasta on löytynyt muun muassa Keskustelu, Chat sekä Treffit. Vuonna 2000 omistajaksi vaihtui Scandinavia Online Ab ja samana vuonna myös nimeksi vakiintui Suomi24. Vuonna 2001 Eniro osti Scandinavia Onlinen ja Suomi24:stä tuli osa Eniro-konsernia. Vuodesta 2007 alkaen Suomi24 Oy oli itsenäinen yhtiö, jonka omisti Aller Media. Vuonna 2019 Ilkka Lavaksen City Digital Group osti Suomi24:n.
Palveluun on liitetty seuraavat sivustot:
Luotain.com (2000–2003). Telia InfoMedia) avasi vuonna 2000 Luotain-hakupalvelun, josta löytyi yritysten www-osoitteita. Luotain yhdistettiin Suomi24:n linkkioppaaseen.
Evreka.fi (1998–2001): Scandinavia Online perusti Evrekan Telian ylläpitämän pohjoismaiden AltaVistan seuraajaksi.
Serveri.net (1996–1998) ja Haku.net (1998–2001). Palvelu keskittyi linkkihakemiston ylläpitoon.
Telian pohjoismainen AltaVista (1996–1998), vuodesta 2001 osa Evreka.fitä. Hakukoneen suomenkielinen versio loi perustan Suomi24:n nykyiselle hakupalvelulle.
Suomi24:n hakupalvelu, linkkiopas, karttahaku ja yrityshaku eriytettiin 2003 omaksi Eniro.fi-palvelukseen.
Vuonna 2005 Suomi24:n chattiin liitettiin Kiss FM:n Kiss Chat.
Sivustolle tehtiin huhtikuun 2010 alkupuolella laaja tietomurto, jossa tunkeutujat onnistuivat varastamaan palvelun käyttäjätietokannan, joka oli salatussa muodossa. Hyökkääjät yrittivät myös jakaa haittaohjelmaa sivuston kautta vierailijoiden tietokoneille.
Aiheesta muualla

Suomi24.
Sanna Ukkola: Sanna Ukkola: Suomi24 – vihaa kellon ympäri. Yle uutisten blogi 10.3.2015.
Suomen Lajitietokeskus

Suomen Lajitietokeskus on Global Biodiversity Information Facilityn Suomen solmu. Se toimii Luonnontieteellisen keskusmuseon, Luomuksen yhteydessä. Sen tärkeimpiä tehtäviä ovat:
havaintotiedon keruu, jakaminen ja arkistointi
avoimen tiedon ja tieteen sekä kansalaistieteen edistäminen
kansallisen lajinimistön ylläpito
Sen verkkosivut sijaitsevat osoitteessa laji.fi. Siellä sijaitsee myös Valtakunnallinen havaintojen hallintajärjestelmä – Vihko, joka korvasi Hatikan.
Suomen Käsityöläis-Osakepankki

| Suomen Käsityöläis-Osakepankki, Suomen Käsiteollisuuspankki Oy |
| --- | --- |
Yritysmuoto:  osakeyhtiö, liikepankki
Perustettu:  1917
Lakkautettu:  1945
Infobox OKVirheellinen NIMI-arvo: 
Suomen Käsityöläis-Osakepankki (Handtverkare-Aktiebanken i Finland, vuodesta 1943 Suomen Käsiteollisuuspankki Oy) oli vuosina 1917–1945 toiminut pienteollisuutta ja käsityöammattilaisia palvelemaan tarkoitettu liikepankki. Pankista käytettiin yleisesti nimeä Käsipankki.
Käsipankin perustamisessa auttoi Pohjoismaiden Osakepankki Kauppaa ja Teollisuutta varten. Se merkitsi perustettaessa yli puolet uuden pankin osakkeista. Perustajiin kuului myös kuopiolainen huonekalutehtailija Viktor Julius von Wright. Hänen ajatuksiinsa kuului työväestön radikalisoitumisen estäminen parantamalla työväestön olosuhteita yhdessä työnantajien kanssa.
Pankilla oli konttoreita 11 paikkakunnalla. Pääkonttori sijaitsi Helsingissä, ensin Pohjoisesplanadi 37:ssä[lähde? ], sitten Keskuskatu 1:ssä. Vuonna 1920 pankin talletukset olivat 14 miljoonaa markkaa.
Pankin nimeksi muutettiin Suomen Käsiteollisuuspankki Oy vuonna 1943.
Käsipankki kärsi huomattavia luottotappioita 1940 Viipurin menetyksen jälkeen. Lisää tappioita se kärsi, kun Viipuri menetettiin uudelleen 1944. Käsiteollisuuspankki fuusioitiin Pohjoismaiden Yhdyspankkiin 1945.
Käsipankin osakkeet oli noteerattu Helsingin pörssissä vuosina 1919–1945. Osakkeiden vaihto jäi pieneksi.
Suomen joukkue jääkiekon maailmanmestaruuskilpailuissa 2024

Suomen jääkiekkomaajoukkue Tšekissä järjestestettävissä vuoden 2024 maailmanmestaruuskilpailuissa. Suomen joukkue pelaa A-lohkossa. Joukkueen päävalmentaja on Jukka Jalonen ja joukkueenjohtaja on Jere Lehtinen.
Joukkue pääsi puolivälieriin, jossa Suomi hävisi Ruotsia vastaan maalein 1-2. Suomen turnaus päättyi puolivälieriin ja 8. sijaan.
Kokoonpano

| Nro>  | Paikka | Nimi | Seurajoukkue | Liiga |
| --- | --- | --- | --- | --- |
| 29 | M | Harri Säteri | EHC Biel |  NL |
| 30 | M | Lassi Lehtinen | Modo Hockey |  SHL |
| 32 | M | Emil Larmi | Växjö Lakers HC |  SHL |
| 2 | P | Rasmus Rissanen | Örebro HK |  SHL |
| 3 | P | Olli Määttä (A) | Detroit Red Wings |  NHL |
| 4 | P | Mikko Lehtonen (A) | ZSC Lions |  NL |
| 7 | P | Oliwer Kaski | HV71 |  SHL |
| 18 | P | Vili Saarijärvi | SCL Tigers |  NL |
| 33 | P | Veli-Matti Vittasmäki | Tappara |  SM-liiga |
| 50 | P | Juuso Riikola | SCL Tigers |  NL |
| 82 | P | Jesper Mattila | KalPa |  SM-liiga |
| 12 | H | Jere Innala | Frölunda HC |  SHL |
| 15 | H | Juha Jääskä | HIFK |  SM-liiga |
| 19 | H | Konsta Helenius | Jukurit |  SM-liiga |
| 21 | H | Patrik Puistola | Jukurit |  SM-liiga |
| 24 | H | Hannes Björninen | Örebro HK |  SHL |
| 25 | H | Pekka Jormakka | Jukurit |  SM-liiga |
| 13 | H | Jesse Puljujärvi | Pittsburgh Penguins |  NHL |
| 48 | H | Valtteri Puustinen | Pittsburgh Penguins |  NHL |
| 57 | H | Arttu Hyry | Kärpät |  SM-liiga |
| 64 | H | Mikael Granlund (C) | San Jose Sharks |  NHL |
| 71 | H | Ahti Oksanen | IK Oskarshamn |  SHL |
| 79 | H | Oliver Kapanen | KalPa |  SM-liiga |
| 80 | H | Saku Mäenalanen | SCL Tigers |  NL |
| 81 | H | Iiro Pakarinen | HIFK |  SM-liiga |
SuomiRock

| SuomiRock |
| --- | --- |
 "Suomen suosituinta musiikkia"
Perustettu:  31. lokakuuta 2016
Kuuluvuus: valtakunnallinen
Espoo: 99,4 MHz
Hyvinkää: 102,6 MHz
Hämeenlinna: 96,3 MHz
Jyväskylä: 106,4 MHz
Kaarina: 99,5 MHz
Kajaani: 100,5 MHz
Kotka: 90,7 MHz
Kouvola: 97,5 MHz
Lahti: 97,1 MHz
Lohja: 95,6 MHz
Mikkeli: 98,9 MHz
Oulu: 102,6 MHz
Pihtipudas: 101,3 MHz
Pori: 106,4 MHz
Rovaniemi: 98,8 MHz
Salo: 96,3 MHz
Ylöjärvi: 97,5 MHz
Ypäjä: 91,0 MHz
Äänekoski: 100,5 MHz
Ohjelmat ja juontajat
SuomiRockin Aamu: Henri Laukka (arkisin 7–11)
SuomiRockin Iltapäivä: Matti Mäki-Kokkila (arkisin 14–18)
Mediatiedot
Omistaja:  Bauer Media Oy /   Bauer Media Group
www.radiosuomirock.fi
SuomiRock on suomalainen kaupallinen radiokanava, jonka omistaa Bauer Media Groupin tytäryhtiö Bauer Media Oy. SuomiRock aloitti lähetykset 31. lokakuuta 2016.
Aamulähetystä juontaa Henri Laukka. Aiemmin aamulähetystä juontaneet Mikko Honkanen ja Ville Kinaret siirtyivät naapurikanava Radio Cityn Aamuun.
Iltapäivälähetystä juontaa Matti Mäki-Kokkila. Kanava soittaa nimensä mukaisesti kotimaista rockmusiikkia 1990-luvun puolestavälistä tähän päiväänmilloin?. Kanavan kohderyhmänä ovat 25–44-vuotiaat.[lähde? ]
SuomiRockin sisarkanavia ovat Bauer Median Radio Nova, Iskelmä, Kiss, Radio City, Radio Pooki ja Radio 957.
SuomiRockin vanha logo
Kanavaäänet

Eino Heiskanen 2016–2020
Jari ”Häre” Härkönen 2020–
Aiheesta muualla

SuomiRockin kotisivut
SuomiRock Facebookissa
Suomalaiset radioasemat
| --- | --- |
Yle:   Yle Radio 1  YleX  Yle Radio Suomi  Yle Vega  Yle X3M 
Bauer Media Group:   Basso  Iskelmä  Radio 957  Radio City  Radio Classic  Radio Mega Oulu  Radio Nova  Radio Pooki  SuomiRock  SuomiRäp  Auran Aallot  Radio Pori  Kasari  Ysäri  Top51  KISS 
Nelonen Media:   Aito Iskelmä  Easy Hits  Groove FM  Helmiradio  HitMix  Kantriradio  Loop  Radio Rock  Radio Suomipop 
NRJ Finland:   NRJ  Radio Nostalgia 
Keskisuomalainen:   Radio Keskisuomalainen  Radio Voima  Savon Aallot 
Muut:   Classic Hits  FUN Tampere  Järviradio  Kuhan.fm  Radio Dei  Radio Helsinki  Radio Inari  Radio Kaleva  Radio Moreeni  Radio Ramona  Radio Rex  Radio Sandels  Radio SUN  Radio Vaasa  Rattoradio  Sea FM Radio  Suviseuraradio  Tampereen Kiakkoradio 
Lakkautetut asemat:   Aito Hitti (2016–2019)  Aito Kajaus (1989–2019)  Box (2018–2020)  Business FM (2016–2019)  I LUV 2K (2018–2020)  Metro Helsinki (2005–2017)  Me Naiset Radio (2021–2023)  Oi FM (2007–2015)  Pispalan Radio (2015–2021)  Päijänneradio (1989–2001)  Radio 88,2 (1989–2020)  Radio 967 (2007–2011)  Radio Aalto (2007–2020)  Radio Alex  Radio Kaakko (2020–2023)  Radio KLF (2005–2015)  Radio Lakeus (1985–1989)  Radio Manta (1989–2011)  Radio Majakka (1999–2008)  Radio Melodia (2008–2016)  Radio Mikkeli (2013–2020)  Radio Rapu (2014–2016)  Radio Seinäjoki  Radio Sputnik (1999–2019)  Radio Ykkönen  Rogmo FM (2000–2009)  RÄP (3/2020–9/2020)  Spin FM (2009–2020)  Spirit FM (2015–2018)  The Voice (2007–2016)  Zoom FM (2008–2011)  Yle Puhe (1998–2024) 
Bauer Media Group
| --- | --- |
Radio::   Auran Aallot  Basso  Radio 957  Radio City  Radio Classic  KISS  Ysäri  Kasari  Iskelmä  Radio Mega Oulu  Radio Nostalgia  Radio Nova  NRJ  Radio Pooki  SuomiRock  SuomiRäp  Top51 
Audiopalvelut::   Podplay  RadioPlay
Susan Pevensie

| Susan Pevensie |
| --- | --- |
Luoja(t):  C. S. Lewis
Näyttelijä(t):  Anna Popplewell
Ensi- esiintyminen:  Velho ja leijona (romaani, 1950) Velho ja leijona (elokuva, 2005)
Viimeinen esiintyminen:  Hevonen ja poika (romaani, 1954) Kaspianin matka maailman ääriin (elokuva, 2010)
Henkilötiedot
Suhteet
Sisarukset:  Peter Pevensie Edmund Pevensie Lucy Pevensie
Serkut:  Eustace Ruikku
Infobox OKVirheellinen NIMI-arvo: 
Susan Pevensie on kuvitteellinen hahmo C. S. Lewisin Narnian tarinat -kirjasarjassa. Hän on toiseksi vanhin neljästä sisaruksesta, jotka löytävät Narniaan romaanissa Velho ja leijona. Narniassa Susan tunnetaan myöhemmin nimellä kuningatar Susan Lempeä. Velhon ja leijonan lisäksi Susan esiintyy Prinssi Kaspianissa sekä aikuisena kirjassa Hevonen ja poika. Hänet mainitaan myös kirjoissa Kaspianin matka maailman ääriin ja Narnian viimeinen taistelu. Prinssi Kaspianissa Susanille kerrotaan, ettei hän palaa enää Narniaan. Susanista tulee aikuinen, eikä hän usko enää Narnian olemassaoloon vaan pitää seikkailuja Narniassa pelkkinä lasten mielikuvitusleikkeinä. Seitsemännessä Narnia-kirjassa Susan on neljästä Pevensien sisaruksesta ainoa, joka ei ole läsnä viimeisessä taistelussa ja kirjassa todetaan, ettei hän enää ole Narnian ystäviä. C. S. Lewis oli suunnitellut kirjoittavansa vielä kahdeksannen kirjan nimeltään Narnian Susan (Susan of Narnia), joka kertoisi mitä Susanille tapahtui sen jälkeen, kun hänen sisaruksensa kuolivat junaonnettomuudessa ja pääsivät Aslanin valtakuntaan, mutta Lewis ehti kuolla ennen kuin hän ehti aloittaa kirjan kirjoittamista.
Vuosina 2005–2010 ensi-iltansa saaneissa elokuvissa Velho ja leijona, Prinssi Kaspian ja Kaspianin matka maailman ääriin Susania esittää Anna Popplewell.
Syrakusan taistelu (397 eaa.)

Syrakusan taistelu käytiin 397 eaa. karthagolaisten tunkeutuessa Sisiliaan. Taistelu käytiin karthagolaisten ja Syrakusan kreikkalaisen siirtokunnan välillä. Se päättyi kreikkalaisten voittoon.
Sven Wilhelm Hougberg

Sven Wilhelm Hougberg (2. helmikuuta 1839 Viipuri – 7. joulukuuta 1905 Helsinki) oli suomalainen senaattori, todellinen valtioneuvos ja Suomen kenraalikuvernöörin kanslian johtaja.
Hougbergin vanhemmat olivat kappalainen, varapastori Bror Sven Hougberg (1797–1875) ja Agata Sofia Poppius. Hän pääsi ylioppilaaksi 1857 Viipurin lukiosta ja suoritti Helsingin yliopistossa tuomarintutkinnon 1863 sekä valmistui filosofian kandidaatiksi 1861 ja filosofian maisteriksi 1864. Hougberg sai varatuomarin arvon 1866.
Hougberg oli Viipurin raastuvanoikeuden oikeusraatimiehenä 1866–1875 ja kenraalikuvernöörin kanslian toimituspäällikkönä 1875–1882 ja johtajana 1882–1890. Hän oli Suomen senaatin oikeusosastolla senaattorina 1890–1900. Hougberg sai kanslianeuvoksen arvon 1880 ja todellisen valtioneuvoksen arvon 1884.
Hougberg oli naimisissa vuodesta 1868 Lilly Lovisa Gustava von Rehekampffin kanssa jonka isä oli ratsuväen kenraali Kari von Rehekampff.
Syrdarjan alue (Venäjän keisarikunta)

Syrdarjan alue Venäjän keisarikunnassa vuonna 1914.
Syrdarjan alue vuonna 1913.
Syrdarjan alue (ven. Сырдарьи́нская о́бласть, Syrdarjinskaja oblast) oli hallintoalue Venäjän keisarikunnan Turkestanin kenraalikuvernementissa vuodesta 1867 ja Neuvosto-Venäjään kuuluneessa Turkestanin autonomisessa neuvostotasavallassa vuosina 1918–1924. Sen hallinnollinen keskus oli Taškent.
Syrdarjan alue jakaantui Aulije-Atan, Džizakin, Hodžentin, Kazalinskin, Perovskin, Taškentin (Kuraman), Tšimkentin ja Turkestanin kihlakuntiin. Turkestanin kihlakunta lakkautettiin ja jaettiin Perovskin ja Tšimkentin kesken vuonna 1868. Perovskin ja Hodžentin kihlakunnat siirrettiin vuonna 1887 Samarkandin alueeseen. Vuonna 1873 perustettiin Syrdarjan alueeseen kuulunut Amudarjan departementti.
Alueen pinta-ala oli 504 700 neliökilometriä ja asukasluku 1,4 miljoonaa vuonna 1897. Asukkaat olivat etupäässä kazakkeja, sartteja, turkmeeneja, uzbekkeja ja venäläisiä. Tärkeimmät elinkeinot olivat karjanhoito ja maanviljely sekä Syrdarjan, Amudarjan ja Araljärven rannoilla kalastus. Teollisuutta syntyi lähinnä Taškentiin.
Vuonna 1920 Syrdarjan alueesta erotettiin Amudarjan alue. Vuonna 1922 kihlakuntia oli seitsemän: Ak-Metšet, Aulije-Ata, Kazalinsk, Mirzatšul, Taškent, Turkestan ja Tšimkent. Vuonna 1924 suurin osa alueesta liitettiin Kirgiisien (kazakkien) autonomiseen tasavaltaan ja loput Uzbekistanin neuvostotasavaltaan. Uzbekistaniin perustettiin Syrdarjan alue vuonna 1963.
Syrakusan piiritys 261 eaa.

Syrakusan piiritys 261 eaa. oli ensimmäisen puunilaissodan taistelu Rooman ja Syrakusan kreikkalaisen siirtokunnan välillä.
Karthago oli satojen vuosien ajan läntisen Välimeren mahtivaltio, jonka siirtokuntia ja kauppa-asemia oli Välimeren saarilla Gibraltariin saakka. Rooma oli tällöin pääasiassa mannervaltio, eikä sillä ollut ongelmia Karthagon kanssa. Maiden välistä luottamusta vahvistettiin monilla sopimuksilla. Ajan mittaan Rooman oli kuitenkin vaikea sietää sitä, että suuri osa Sisiliasta oli Karthagon hallussa, koska Rooma hankki sieltä suuren osan viljastaan.
Puunilaissotien syttyminen Karthagon ja Rooman välille johtui siitä, että Karthagon palkkasoturit valtasivat itselleen Messinan. Syrakusa piti sitä uhkana itselleen ja pyysi Roomaa apuun. Sata uudenlaista maihinnousulaivaa auttoivat Rooman vuonna 260 eaa. voittoon Mylain taistelussa Karthagoa vastaan Mylain eli nykyisen Milazzon niemen alueella. Sen jälkeen käytiin Sisilian eteläpuolella meritaistelu, jossa kummallakin osapuolella oli yli 300 laivaa. Tämäkin päättyi Rooman voittoon, mutta sen jälkeen sotaonni kääntyi. Lopulta Aegetes-saarten voitto käänsi sodan Rooman hyväksi, ja vuonna 241 eaa. solmitun rauhan perusteella Karthagon oli vetäydyttävä Sisiliasta.
Sodan alkupuolella 261 eaa. Rooma piiritti Syrakusan, vaikka tämä oli alun perin pyytänyt Roomaa apuun karhagolaisia vastaan. Syrakusa oli nimittäin myöhemmin asettunut sodassa Karhagon puolelle. Piiritys päättyi Rooman nopeaan voittoon. Syrakusa pakotettiin rauhansopimukseen, jossa se lupasi pysyä sodissa Rooman liittolaisena. Lisäksi se joutui maksamaan rahakorvauksen Roomalle.